I oktober 2009 blev de tre mænd taget, da de forsøgte at smugle 7.2 kilo amfetamin fra Holland til en adresse i Aars. Det tidligere AK81 medlem Janus Lund Kastbjerg skal 7 år og seks måneder i fængsel. Et andet tidligere medlem, Allan Birch Esø, skal 10 år bag tremmer - og Brian Lauridsen Vissing fik sin straf skærpet fra 8 til 9 års fængsel. Sagens anklager er tilfreds med stadfæstelsen af dommen: - Det her er en sag om omfattende narkokriminalitet. Det drejer sig om en betydelig mængde narkotika. 7,2 kilo amfetamin, som er et særdeles farligt stof. Derudover ligger der også omfattende planlægning bag, siger statsadvokat fuldmægtig, Majbrit Bak, til TV2/Nord.
Landsretten stadfæstede i dag narkodommene til to tidligere medlemmer af Hells Angels støttegruppe AK 81 og skærpede straffen til en tredje person.